**Ministru kabineta noteikumu projekta „****Grozījumi Ministru kabineta 2010.gada 31.augusta noteikumos Nr.824 „Noteikumi par darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases otro kārtu un turpmākajām kārtām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas | Ministru kabineta 2009.gada 17.februāra noteikumos Nr.162 „Noteikumi par darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases pirmo kārtu” ir noteikts, ka darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” (turpmāk – 3.5.2.1.1.apakšaktivitāte) projektu iesniegumu atlases pirmajā kārtā pieejamais Kohēzijas fonda (turpmāk – KF) finansējums ir 6 498 733 lati. Ministru kabineta 2010.gada 31.augusta noteikumos Nr.824 „Noteikumi par darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases otro kārtu un turpmākajām kārtām”” (turpmāk – MK noteikumi Nr.824) ir noteikts, ka 3.5.2.1.1.apakšaktivitātes projektu iesniegumu atlases otrās un turpmāko kārtu ietvaros pieejamais KF finansējums ir 48 247 476 lati. Tādējādi kopējais KF finansējums 3.5.2.1.1.apakšaktivitātē ir 54 746 209 lati.Saskaņā ar Ministru kabineta 2012.gada 8.maija sēdēs protokola Nr.25 26.§ 7.punktu atbrīvotais finansējums, sākot ar šī protokollēmuma pieņemšanas brīdi, neatbilstoši veikto izdevumu un lauzto līgumu apmērā nevar tikt novirzīts citu ES fonda projektu īstenošanai, ja ES fonda prioritātes ietvaros kādā no aktivitātēm ir uzņemtas virssaistības un kādā šīs prioritātes projektā ir konstatēta neatbilstība vai tiek lauzts līgums. Uz 2013.gada 1.februāri 3.5.2.1.1.apakšaktivitātē rezervētais KF finansējums (apstiprinātie projekti, noslēgtie līgumi, pabeigtie projekti projektu iesniegumu atlases pirmajā, otrajā, trešajā un ceturtajā kārtā) kopā ir 49 994 210,27 lati, kā arī neatbilstību un lauzto līgumu KF finansējuma apjoms, kas ir fiksēts laika posmā no 08.05.2012. līdz 01.02.2013. ir 328 459,35 lati.Ministru kabineta 2011.gada 11.oktobra noteikumos Nr.796 „Noteikumi par darbības programmas „Infrastruktūra un pakalpojumi” papildinājuma 3.5.2.1.2.apakšaktivitāti „Pasākumi uzņēmumu siltumapgādes sistēmu efektivitātes paaugstināšanai”” (turpmāk – MK noteikumi Nr.796) ir noteikts, ka darbības programmas „Infrastruktūra un pakalpojumi” 3.5.2.1.2.apakšaktivitātē „Pasākumi uzņēmumu siltumapgādes sistēmu efektivitātes paaugstināšanai” (turpmāk – 3.5.2.1.2.apakšaktivitāte) pieejamais KF finansējums ir 584 389,95 lati. 3.5.2.1.2.apakšaktivitātes izsludinātās projektu iesniegumu atlases (01.12.2011.-01.02.2012.) ietvaros bija neliels pieprasījums un netika apstiprināts neviens projekts.Ņemot vērā nepieciešamību veikt investīcijas centralizēto siltumapgādes sistēmu efektivitātes paaugstināšanai 3.5.2.1.1.apakšaktivitātes ietvaros (Latvijas Siltumuzņēmumu asociācija 15.01.2013. ir elektroniski informējusi Ekonomikas ministriju par potenciālajiem projektu iesniedzējiem. 8 siltumapgādes uzņēmumi ir apliecinājuši gatavību īstenot projektus, kuru kopējo izmaksu apjoms ir 10,49 mlj. latu.), jāveic finansējuma pārdale no 3.5.2.1.2.apakšaktivitātes uz 3.5.2.1.1.apakšaktivitāti par KF finansējumu 584 389,95 LVL.Norādām, ka 3.5.2.1.2.apakšaktivitātes ietvaros finansējums paredzēts atjaunojamos energoresursus izmantojošām siltumenerģijas ražošanas tehnoloģiskajām iekārtām, kuru plānotā siltuma jauda ir lielāka par 3 MW, kā arī projekta iesniedzējam ir jāpierāda, ka iepriekšējā pārskata gadā tas ir patērējis siltumenerģiju vismaz 20 000 MWh apjomā. Minētie ierobežojumi noteikti, lai tiktu nodrošināta demarkācija ar Vides aizsardzības un reģionālās attīstības ministrijas administrētajiem finanšu instrumentiem un ES fondu līdzekļi tiktu izmantoti efektīvi un piešķirti uzņēmumiem ar esošu siltumpatēriņu. Latvijas teritorijā industriālo ražotāju skaits, kuri atbilst minētajām prasībām, ir neliels. Izvērtējot iemeslus nelielajam pieprasījumam 3.5.2.1.2.apakšaktivitātes izsludinātajā projektu iesniegumu atlasē, Ekonomikas ministrija secināja, ka daļa no potenciālajiem projektu iesniedzējiem neiesniedza projektus, jo ražošanas nodrošināšanai ir nepieciešamas ļoti augstas temperatūras, kuras var sasniegt, izmantojot kā kurināmo gāzi, nevis atjaunojamo kurināmo, kā arī daļai industriālajiem ražotājiem nav nepieciešamas investīcijas atbilstoši 3.5.2.1.2.apakšaktivitātes mērķim, jo jau šobrīd tiek izmantotas efektīvas siltumenerģijas ražošanas iekārtas vai arī siltumenerģija tiek iepirkta, kas attiecīgajiem industriālajiem ražotājiem atsevišķos gadījumos ir ekonomiski izdevīgāk. Līdz ar to turpmāk nav plānots izsludināt projektu iesniegumu atlases kārtas 3.5.2.1.2.apakšaktivitātes ietvaros.Finansējuma pārdales rezultātā 3.5.2.1.1.apakšaktivitātes ietvaros kopumā būs pieejams KF finansējums 78 728 350 EUR (55 330 599 lati). KF finansējuma apmērs, par kādu tiks izsludināta 3.5.2.1.1.apakšaktivitātes projektu iesniegumu atlases piektā kārta, tiks precīzi noteikts uz projektu iesniegumu atlases izsludināšanas brīdi, ņemot vērā projektu iesniegumu atlases pirmajā, otrajā, trešajā un ceturtajā kārtā rezervēto KF finansējumu apstiprinātajiem projektiem, noslēgtajiem līgumiem, pabeigtajiem projektiem, kā arī neatbilstību un lauzto līgumu KF finansējuma apjomu, kas ir fiksēts laika posmā no 08.05.2012.saskaņā ar Ministru kabineta 2012.gada 8.maija sēdēs protokola Nr.25 26.§ 7.punktu.MK noteikumu Nr.824 55.4.apakšpunktā ir noteikts, ka finansējuma saņēmējs var saņemt avansa maksājumu, ja ir iesniedzis sadarbības iestādē bankas garantiju, kuras termiņš nav īsāks par projekta īstenošanas termiņu, par avansa summu. Līdz ar to gadījumos, kad valsts aģentūra „Latvijas Investīciju un attīstības aģentūra” (turpmāk – LIAA), izvērtējot noslēguma pārskatu pēc projekta pabeigšanas, konstatē neatbilstības, kā rezultātā finansējuma saņēmējam jāatmaksā saņemtais finansējums, t. sk. avansa maksājums, pastāv risks, ka bankas garantija, kas sākotnēji paredzēta tieši avansa maksājuma nodrošinājumam, nav spēkā. Tādējādi LIAA nav garantijas atgūt neatbilstoši veiktos maksājumus. Ņemot vērā iepriekš minēto, nepieciešams veikt grozījumu MK noteikumos Nr.824, nosakot, ka bankas garantijas termiņš ir vismaz divi mēneši pēc līgumā par projekta īstenošanu noteiktā projekta īstenošanas beigu datuma. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts paredz:1) palielināt 3.5.2.1.1.apakšaktivitātes projektu iesniegumu atlases otrajā un turpmākajās kārtās pieejamo KF finansējumu līdz 48 831 866 latiem;2) noteikt, ka bankas garantijas termiņš ir vismaz divi mēneši pēc līgumā par projekta īstenošanu noteiktā projekta īstenošanas beigu datuma. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Ekonomikas ministrija apliecina, ka, ja 3.5.2.1.1.apakšaktivitātes ietvaros kādā projektā tiks konstatēta neatbilstība vai tiks lauzts civiltiesiskais līgums par projekta īstenošanu, atbrīvotais  finansējums konstatēto neatbilstību un lauzto civiltiesisko līgumu rezultātā neatbilstoši veikto izdevumu apmērā netiks novirzīts jaunu projektu īstenošanai un papildu darbību veikšanai īstenošanā esošā projekta ietvaros saskaņā ar Ministru kabineta 2012.gada 8.maija sēdēs protokola Nr.25 26.§ 7.punktu. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Siltumenerģijas lietotāji, pašvaldības, komersanti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Tiesību akta projekts nosaka, ka 3.5.2.1.1.apakšaktivitātes projektu iesniegumu atlases otrajā un turpmākajās kārtās pieejamais KF finansējums ir 48 831 866 lati. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi darbības programmas „Infrastruktūra un pakalpojumi” papildinājumā un MK noteikumos Nr.796. Tiesību akta projekts stāsies spēkā ne ātrāk vai vienlaikus ar Ministru kabineta rīkojuma projektu „Grozījums darbības programmas „Infrastruktūra un pakalpojumi” papildinājumā” un Ministru kabineta noteikumu projektu „Par Ministru kabineta 2011.gada 11.oktobra noteikumu Nr.796 „Noteikumi par darbības programmas „Infrastruktūra un pakalpojumi” papildinājuma 3.5.2.1.2.apakšaktivitāti „Pasākumi uzņēmumu siltumapgādes sistēmu efektivitātes paaugstināšanai”” atzīšanu par spēku zaudējušiem”. |
| 2. | Cita informācija | Ministru kabineta noteikumu projekta 2.punktā paredzētais grozījums MK noteikumos Nr.824 attiecas uz 3.5.2.1.1.apakšaktivitātes projektu iesniegumu atlases piekto kārtu. Vienlaikus Ministru kabineta noteikumu projekta 2.punktā minētā prasība tiek nodrošināta jau šobrīd, veicot grozījumus noslēgtajos līgumos par projektu īstenošanu vai iekļaujot to līgumos par projektu īstenošanu, kuri ir apstiprināti 3.5.2.1.1.apakšaktivitātes projektu iesniegumu atlases ceturtajā kārtā, civiltiesiskā kārtībā, pamatojoties uz abu pušu vienošanos. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar tiesību akta projektu tiek piemērotas**:****-** Komisijas 2004.gada 21.aprīļa Regulas (EK) Nr.794/2004, ar ko īsteno Padomes Regulu (EK) Nr.659/1999, ar kuru nosaka sīki izstrādātus noteikumus EK līguma 93.panta piemērošanai, (turpmāk – Komisijas Regula Nr.794/2004) prasības;- Eiropas Komisijas lēmuma par valsts atbalstu SA.34681 (2012/N) „Grozījumi shēmā centralizētās siltumapgādes sistēmu efektivitātes paaugstināšanai” (turpmāk – EK lēmums SA.34681) prasības. |
| 2. | Citas starptautiskās saistības | Projekts šo jomu neskar. |
| 3. | Cita informācija | Tiesību akta projektā paredzētās izmaiņas 3.5.2.1.1.apakšaktivitātes ietvaros netiek uzskatītas par esoša atbalsta izmaiņām (KF finansējuma palielinājums nepārsniedz 20% no apstiprinātā shēmas kopējā budžeta atbilstoši EK lēmumam SA.34681) un par tām nav jāpaziņo Eiropas Komisijai saskaņā ar Komisijas Regulas Nr.794/2004 4.panta 1.punktu. |

|  |
| --- |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V. sadaļas 1.punkta ietvaros |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| EK lēmuma SA.34681 21.punkts. | Tiesību akta projekta 1.punkts. | Tiesību akta projekta 1.punkts paredz KF finansējuma palielinājumu par 584 390 latiem. EK lēmuma SA.34681 21.punktā noteiktais paziņotais shēmas kopējais maksimālais budžets ir 54 746 209 lati. Budžeta palielinājuma rezultātā shēmas kopējais budžets būs 55 330 599 lati. | Tiesību akta projekts neparedz stingrākas prasības kā noteikts ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | - |
| Cita informācija | Nav. |

|  |
| --- |
| 2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1.apakšpunktā un jau tikusi norādīta arī V sadaļas 2.punkta ietvaros |
|  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās LIAA. |
| 2. | Projekta izpildes ietekme uz pārvaldes funkcijām | Ministru kabineta noteikumu projekta izpilde tiks nodrošināta LIAA esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas III un VI sadaļa – projekts šīs jomas neskar.

Ekonomikas ministra

pienākumu izpildītājs,

vides aizsardzības un reģionālās attīstības ministrs E. Sprūdžs

Vīza: valsts sekretārs J.Pūce

19.02.2013 13:53

1947

L.Mičule

67013093, Liga.Micule@em.gov.lv